一個資訊處理體要解難，就實要由外界嗰度吸收資訊，感知就係指透過感官獲取外界嘅資訊－視覺會幫手接收外界嘅光、聽覺會接收外界嘅聲、嗅覺能夠幫手辨別周圍環境有乜嘢化學物質喺度...呀噉，而喺感知系統為個個體提供咗「外界有啲乜嘢物理刺激」嘅資訊之後，腦部仲會對呢啲資訊做進一步嘅處理。